Jacob Handl
Jacob Handl, Jacobus Gallus, 1550-1591, slovensk komponist, virkede som kantor i Wien 1574-75 og som kapelmester i Olmütz 1579-85 og i Prag 1585-91.
Jacob Handl komponerede messer, motetter og madrigaler. Hans hovedværk er Opus musicum, der udkom i fire bøger 1586-91 med ca. 450 motetter til kirkeåret.
Jacob Handls musikalske stil er præget af såvel den fransk-nederlandske tradition som af den venetianske flerkorsteknik.